Ջովանոտի

**Լորենցո Չերուբինի**  (), առավել հայտնի է որպես **Ջովանոտի**  (,), իտալացի երգիչ, ռեփեր, պրոդյուսեր և երգիչ-երգահան։

Ջովանոտի մականունը ծագել է իտալերեն giovanotto () բառից։ Ջովանոտին գրել և կատարել է երգեր այնպիսի ժանրերում, ինչպիսիք են ռեփը, հիփ-հոփը, ռեփ-ռոքը, փոփը, ռոքը, ինչպես նաև էթնիկ երաժշտությունը:

## Կենսագրություն
### Վաղ տարիներ
Ծնվել է 1966 թվականի սեպտեմբերի 27-ին Իտալիայի Հռոմ քաղաքում, սակայն մանկությունն ու պատանեկությունն անցկացրել է ծնողների հետ՝ Արեցո գավառի Կորտոնա քաղաքում:

Դպրոցն ավարտելուց հետո որպես դիջեյ սկսել է աշխատել Հռոմի գիշերային ակումբներում և ռադիոկայաններում: 1985 թվականին տեղափոխվել է Միլան: Երկու տարի անց՝ 1987 թվականի ամռանը, Ջովանոտին հանդիպել է երաժշտական ​​պրոդյուսեր Կլաուդիո Չեկետոյին, որը նրան համագործակցության առաջարկ է արել: Նույն թվականին երգիչը թողարկել է իր առաջին սինգլը՝ «Walking»-ը, ինչպես նաև սկսել է աշխատել Իտալիայի ամենահայտնի ռադիոկայաններից մեկում՝ Radio DeeJay-ում, որը Չեկետոն հիմնադրել էր հինգ տարի առաջ։

**1980-1990-ական թվականներ**

Նրա առաջին ստուդիական ալբոմը՝ «*Jovanotti for President»-ը*, թողարկվել է 1988 թվականին: Չնայած այն հանգամանքին, որ ալբոմը երաժշտական ​​քննադատներից ստացել է բազմաթիվ բացասական արձագանքներ, այն առևտրային հաջողություն է ունեցել՝ Իտալիայում վաճառվելով 400,000 օրինակով: Բացի այդ, սկավառակը զբաղեցրել է երրորդ հորիզոնականը իտալական *Musica e Dischi* չարթում:

1998 թվականին Ջովանոտին խաղացել է էպիզոդիկ դեր Ալեսանդրո Դ՚Ալատրիի  «Եդեմական այգի» ֆիլմում։ Երգիչը նաև գրել և կատարել է «Piove» երգը «Սոպրանոները» հիթային հեռուստասերիալի համար։

### 2000-ական թվականներ
2005 թվականին երգիչը թողարկել է «Buon Sangue» ալբոմը, որի երաժշտությունը ռոքի և հիփ-հոփի նման ոճերի համադրություն էր։ Այն իր ժամանակի ամենանորարարական աշխատանքներից մեկն էր։ Երաժիշտ Էդուարդո Բեննատոն մասնակցել է սկավառակի երգերից մեկի ձայնագրությանը։ 

2007 թվականին երգիչը մասնակցել է *Negramaro* խմբի երգերից մեկի ձայնագրությանը նրանց «La Finestra» ալբոմի համար, ինչպես նաև գրել է երգիչ և կինոդերասան Ադրիանո Չելենտանոյի «Aria... non sei più tu» երգի խոսքերը նրա քառասուներորդ «Dormi amore, la situazione non è buona» ստուդիական ալբոմի համար։ 2008 թվականին Ջովանոտին թողարկել է իր նոր ստուդիական ալբոմը՝ «Safari»-ին։

### 2010-ական թվականներ
2011 թվականի հունվարի 25-ին թողարկվել է արտիստի նոր ստուդիական ալբոմը՝ «Ora»-ն։ Նույն թվականին մասնակցել է Բոնարու երաժշտական ​​փառատոնին և նաև գրել է երկու երգ Ադրիանո Չելենտանոյի «Facciamo finta che sia vero» ալբոմի համար, որը թողարկվել է 2011 թվականի նոյեմբերի 29-ին: Նկարահանվել է նաև «Non so più cosa fare» երգի տեսահոլովակում։

## Անձնական կյանք
Ջովանոտին մի քանի տարի հանդիպել է Ադրիանո Չելենտանոյի դստեր՝ Ռոզիտայի հետ: 2008 թվականի սեպտեմբերի 6-ին երգիչը պաշտոնապես գրանցել է իր ամուսնությունը Ֆրանչեսկա Վալիանիի հետ Կորտոնայի Սանտա Մարիա Նուովա եկեղեցում։ Նրանց դուստրը՝ Թերեզան, ծնվել է 1998 թվականին։ Ջովանոտին նրան է նվիրել «Per te» երգը, որը թողարկվել է 1999 թվականի «Capo Horn» ալբոմում։ 

thumb|200px|right|Ջովանոտին Միլանում համերգի ժամանակ

## Սկավառակագրություն
* 1988 - *Jovanotti for President*
* 1989 - *La mia moto*
* 1990 - *Giovani Jovanotti*
* 1991 - *Una tribù che balla*
* 1992 - *Lorenzo '92*
* 1994 - *Lorenzo '94*
* 1997 - *Lorenzo 1997 - L’albero*
* 1999 - *Lorenzo 1999 - Capo Horn*
* 2002 - *[[Lorenzo 2002 - Il quinto mondo]]*
* 2005 - *[[Buon sangue]]*
* 2008 - *[[Safari (альбом)|Safari]]*
* 2011 - *[[Ora]]*
* 2015 - *Lorenzo 2015 CC.*
* 2017 - *Oh, Vita!*

## Ծանոթագրություններ

## Արտաքին հղումներ
* 
* 

Կատեգորիա:21-րդ դարի երգիչներ
Կատեգորիա:Իտալացի դիջեյներ
Կատեգորիա:Իտալացի երգահաններ
Կատեգորիա:Իտալացի երգիչներ
Կատեգորիա:Իտալացի կոմպոզիտորներ
Կատեգորիա:Հիփ հոփ երգիչներ